**Allonge til ansættelseskontrakt for TAP-medarbejder**

I forbindelse med afskaffelsen af Store Bededag og øget oplysningspligt som følge af ansættelsesbevisloven, har skolen med virkning fra 1. januar 2024 udarbejdet allonge til ansættelseskontrakten for:

[medarbejdernavn

adresse]

[dato, år]

**Kompensation for afskaffelse af Store Bededag**

Store Bededag er afskaffet som helligdag ved lov, og anses således ikke længere som en fridag med virkning fra 1. januar 2024. Det medfører, at store bededag fremadrettet i arbejds- og ansættelsesretlig henseende bliver en almindelig arbejdsdag. På den baggrund skal alle lønmodtagere som udgangspunkt fra 2024 og frem arbejde én dag mere pr. år.. Loven indfører et særligt løntillæg, som kompensation for den forøgede arbejdstid.

Løntillægget udgør 0,45 % af den ansattes årsløn, svarende til den normale værdi af en arbejdsdag. Alle typer medarbejdere er berettiget til tillægget.

Jf. cirkulære af 13. december 2023 om udbetaling af løntillæg efter lov nr. 214 af 6. marts 2023 udbetales løntillægget to gange årligt, henholdsvis sammen med lønnen for maj og august.

**Pensionsforhold og øvrig social sikring**

Skolen indbetaler bidrag til Arbejdsmarkedets Tillægspension (ATP) jf. lov om Arbejdsmarkedets Tillægspension, Gruppelivsforsikring samt Arbejdsmarkedets Erhvervssikring (AES) efter de gældende regler.

**Ferie og andet fravær**

* Reglerne om ferie og særlige feriedage i statens ferieaftale følges.
* Der ydes løn under ferie efter reglerne i ferieloven, dog ydes der særlig feriegodtgørelse på 1,5 %.
* Feriens placering aftales inden udgangen af marts måned. Hvis skolen ikke har fastsat andet, er ferien placeret i overensstemmelse med bestemmelserne i organisationsaftalen for lærere ved efterskoler.

Medarbejderen har derudover ret til fravær efter statens regler, retningslinjer og aftaler på området i følgende situationer:

* Fravær i forbindelse med graviditet, barsel, adoption og omsorgsdage mv. efter den til enhver tid gældende barselsaftale indgået mellem Skatteministeriet, Medarbejder- og Kompetencestyrelsen og centralorganisationerne.
* Fravær ved barns sygdom samt andet fravær efter den til enhver tid gældende aftale om tjenestefrihed af familiemæssige årsager.
* Fravær i forbindelse med tjenestefrihed til varetagelse af ombud, organisationsarbejde eller udsendelse til udlandet efter de til enhver tid gældende regler herom.